ddrg/super_eurlex huggingface dataset:
44.

ugotavlja, da je treba ostala vprašanja reševati na mednarodni mirovni konferenci v Ženevi, zlasti v zvezi z razmerami v Južni Osetiji in Abhaziji in njuno prihodnostjo ter nadaljnjim zadrževanjem ruskih vojaških sil v Ahalgori in Pereviju v Južni Osetiji in v soteski Kodori v Abhaziji, ter da se do takrat odnosi med Evropsko unijo in Rusijo ne morejo popolnoma normalizirati;
4.

ugotavlja, da mora skupina za spremljanje odražati ravnotežje najpomembnejših svetovnih valutnih območij, kulturno raznolikost, interes tako razvitih, kot tudi nastajajočih gospodarstev in mednarodnih institucij, ki od javnih organov zahtevajo zanesljivost in morajo imeti dejavno vlogo pri spodbujanju preglednosti računovodskega poročanja ter pri razvoju in učinkovitem delovanju kapitalskih trgov in tudi pri preprečevanju procikličnosti ter zagotavljanju stabilnosti finančnega trga in preprečevanju sistemskega tveganja; meni, da mora biti Baselski odbor vključen v skupino za spremljanje; odobrava predlog, naj skupino za spremljanje od samega začetka sestavljajo: — odgovorni član Komisije, — predsednik odbora za nastajajoče trge IOSCO (Mednarodno združenje nadzornikov trga vrednostnih papirjev), — predsednik strokovnega odbora IOSCO (ali podpredsednik ali imenovani predsednik komisije za vrednostne papirje v primerih, kadar je predsednik zakonodajalcev EU za vrednostne papirje, pooblaščenec japonske agencije za finančne storitve ali predsednik Komisije ZDA za trg vrednostnih papirjev in devizni trg tudi predsednik strokovnega odbora IOSCO), — pooblaščenec japonske agencije za finančne storitve, — predsednik Komisije ZDA za trg vrednostnih papirjev in devizni trg, ter — predsednik Beselskega odbora za bančni nadzor;
2.

ugotavlja, da letni akcijski program za Argentino za leto 2008 vsebuje kot edino akcijo področje zunanjega sodelovanja z Argentino v okviru programa Erasmus Mundus in da ta akcija spada v osrednje področje nacionalnega strateškega dokumenta „Krepitev dvostranskih odnosov in medsebojnega razumevanja med ES in Argentino“ ter da je financiranje mobilnosti študentov in akademskega osebja iz držav članic EU (do 30 % vseh sredstev za financiranje mobilnosti posameznih študentov in osebja) predvideno kot pomemben del letnega akcijskega programa za Argentino za leto 2008;
3.

z zadovoljstvom pozdravlja pripravljenost Kitajske, da sprejme tujo pomoč; poziva kitajsko vlado, naj humanitarnim in prostovoljnim organizacijam olajša delo pri razdeljevanju pomoči in zagotavljanju dostopa do pomoči tistim, ki jo potrebujejo;
3.

poziva Svet kmetijskih ministrov in Komisijo, naj proizvajalcem ovčjega in kozjega mesa in mleka v EU nujno namenita dodatno finančno podporo, da se v njej razvijeta živahni, samozadostni, tržno vodeni in k potrošniku usmerjeni ovčjereja in kozjereja; poziva Svet kmetijskih ministrov in Komisijo, naj preučita prihodnost teh sektorjev v okviru pregleda zdravstvenega stanja skupne kmetijske politike z izvajanjem različnih ukrepov, ki bodo vsaki državi članici omogočili prilagodljivost pri izbiri naslednjih mogočih možnosti, pri čemer je treba upoštevati potrebo po izogibanju izkrivljanju konkurence na notranjem trgu: — uvedba novega okoljskega programa za ohranjanje ovčjereje glede na število ovc, ki se bo (a) financiral neposredno iz sredstev Skupnosti ali (b) ga bodo sofinancirale EU in nacionalne vlade, da se zaustavi upadanje proizvodnje; to financiranje bo povezano s pozitivnimi okoljskimi vplivi ovčjereje, ter doseganjem tehničnih in kakovostnih izboljšav v proizvodnji, — analiza razpoložljivosti in uporabe neporabljenih sredstev iz prvega in drugega stebra skupne kmetijske politike, da se ta podpora preusmeri v sektor ovčjereje in kozjereje, — sprememba člena 69 Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (2) v okviru pregleda zdravstvenega stanja skupne kmetijske politike, da bi lahko države članice do 12 % svojih nacionalnih plačil dodelile za ukrepe podpore za ogrožene sektorje in ohranjanje kmetijske dejavnosti na prikrajšanih območjih, — vključitev ukrepov za podporo proizvajalcev ovčjega in kozjega mesa med nove izzive, ki izhajajo iz pregleda zdravstvenega stanja skupne kmetijske politike iz drugega stebra, z možnostjo uporabe sredstev podpore modulacije;
40.

poudarja, da bi morali v skladu z mednarodnimi standardi, vključno z ISO 10001, ISO 10002 in ISO 10003 ter dodatnimi ISO standardi, ki so se razvili na tem področju, vsi odjemalci imeti pravico, da jim dobavitelj energetsko storitev dobavi, pravico do obravnave pritožbe in do alternativnega reševanja spora;
K.

ker bi za večjo zaščito državljanov ZDA in EU pred terorističnimi grožnjami morali s čezatlantskim sodelovanjem izboljšati: (a) identifikacijo groženj prek skupne analize in obsežne izmenjave informacij, tudi najboljših praks, seveda ob strogih ukrepih za varovanje podatkov, (b) usklajevanje na ravni EU in na čezatlantski ravni med organi pregona in obveščevalnimi službami, vedno ob spoštovanju načel pravne države, temeljnih pravic in zasebnosti in (c) izvedbene zmogljivosti s tesnejšim sodelovanjem med organi pregona in obveščevalnimi službami EU in ZDA, ki bi temeljilo na poglobljenem medsebojnem zaupanju, med različnimi agencijami in organi,
6.

opozarja, da se v sposobnosti EU za vključevanje odraža njena zmožnost, da v določenem trenutku sprejme in izpolni politične cilje, zlasti cilje spodbujanja gospodarskega in družbenega napredka ter visoke stopnje zaposlenosti v državah članicah, utrjevanja svoje identitete in zmožnosti za delovanje na mednarodnem prizorišču, spodbujanja pravic in interesov evropskih državljanov in držav članic EU, razvijanja območje svobode, varnosti in pravice, polnega ohranjanja in dograjevanja pravnega reda Skupnosti in podpiranja temeljnih pravic in svoboščin, kot jih določa Listina Evropske unije o temeljnih pravicah;
5.

opozarja, da se poleg naraščanja cene goriva ena najbolj ponavljajočih se zahtev ribiškega ladjevja EU glede zmanjšanja cen svojih proizvodov nanaša na množičen uvoz ribiških proizvodov po nizki ceni iz nezakonitega ribolova, zato vztraja, da: a) Svet ravna odgovorno in sprejme prihodnje direktive za boj proti nezakonitem, neprijavljenem in nereguliranemu ribolovu, da bi se okrepil nadzor nad uvozom proizvodov, pridobljenih z nezakonitim, neprijavljenim in nereguliranim ribolovom; b) se poveča in izboljša nadzor nad ribiškimi proizvodi tretjih držav, tako da se zagotovi uporabo enakih standardov za uvožene proizvode in proizvode Skupnosti; c) se izboljša in poveča informiranje o poreklu ribiških proizvodov, predvsem pa, da se v vseh primerih zagotovi in nadzira obvezno uporabo informativne označbe ter da se goljufije pri označevanju proizvodov ustrezno obravnava;
12.

poudarja, da so revizije računovodskih izkazov in obveznosti objave pri javnih delniških družbah pomembne za delovanje notranjega trga v skladu s predpisi in da bi morali novi elektronski distribucijski kanali in tehnologije, kot npr. elektronske oblike poročanja (recimo XBRL) omogočiti cenovno ugodno, učinkovito in hitro izpolnitev obveznosti objave; glede na poenostavitve prve (9) in enajste (10) direktive o pravu družb pozdravlja načrtovano zmanjšanje obveznosti v zvezi z razkritji; vseeno pa poudarja, da bi morali tudi obveznosti objave – kot pri drugih ukrepih za poenostavitev – obravnavati od primera do primera s pomočjo konkretnih, individualnih ukrepov za poenostavitev na osnovi temeljite presoje vplivov; predlaga, da se izvzetja za mala in srednje velika podjetja ter mikro podjetja osredotočijo predvsem na zmanjševanje upravnih bremen in stroškov, vendar ne bi smela ogroziti upravičenih potreb po obveščanju in dostopa do finančnih priložnosti; spodbuja izmenjavanje najboljših praks o poenostavitvi in izvajanju pravil Skupnosti;
D.

ker so odločitve in ukrepi, ki so bili sprejeti, obravnavali posamezne ločene dejavnosti in jim ni uspelo rešiti problema degradacije obalnih območij kot celote,
70.

poziva Komisijo in države članice, naj uvedejo zakonodajo in/ali okrepijo obstoječo ureditev in poseben pomen dajo spoštovanju pravic intelektualne lastnine pri komercialnih sporočilih, uporabi blagovnih znamk in podob, imen, medijskih pravic in drugih stranskih proizvodov s športnih prireditev, ki jih organizatorji vodijo, s čimer bi zaščitile gospodarstvo poklicnega športa, hkrati pa spoštovale pravico do„kratkega poročanja“, kot jo določa Direktiva 2007/65/ES (12) (Direktiva o avdiovizualnih medijskih storitvah), ter samostojen in uravnotežen razvoj športa, ne da bi ogrozile pravo ravnotežje med upravičenimi pomisleki športnih organizacij in potrebo javnosti, da lahko dostopa do objektivnih, poučnih in aktualnih pisnih, slikovnih in zvočnih informacij, in jih tudi ustvarja; poudarja, da je pomembno tudi, da se prejemnikom zagotovi možnost dostopa do športnih prireditev na daljavo na čezmejni ravni znotraj Evropske unije; zlasti bi države članice in Komisija morale prednostno obravnavati probleme trženja iz zasede, spletnega piratstva in nezakonitih športnih stav;
1.

meni, da je podnaslavljanje vseh javnih televizijskih programov v Evropski uniji bistvenega pomena, saj bi s tem zagotovili poln dostop do njih vsem gledalcem, tudi gluhim in naglušnim; meni, da bi bilo to tudi v pomoč pri učenju tujih jezikov;
—

ob upoštevanju sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000(Sporazum iz Cotonouja), in spremenjenega v Luksemburgu dne 25. junija 2005, zlasti členov 8 in 9 Sporazuma,
13.

pozdravlja notranje politične in institucionalne reforme, ki jih je sprejela Armenija ob upoštevanju ustavne reforme in v okviru izvajanja akcijskega načrta ESP; spodbuja armenske oblasti, naj nadaljujejo po tej poti in dodatno napredujejo pri krepitvi demokratičnih struktur, pravne države in varstva človekovih pravic; poziva zlasti k nadaljnjemu prizadevanju pri vzpostavljanju neodvisnega pravosodja, spodbujanju reform policije, javne uprave in lokalne vlade v boju proti korupciji in oblikovanju močne civilne družbe;ugotavlja, da mednarodna misija za opazovanje volitev izjavlja, da so bile parlamentarne volitve maja 2007 večinoma v skladu z mednarodnimi obveznostmi; verjame, da bodo armenske oblasti pri obravnavanju preostalih vprašanj tesno sodelovale z Organizacijo za varnost in sodelovanje v Evropi (OVSE) in Svetom Evrope za dodatno izboljšanje doseženih standardov ter popolno zagotovitev svobodnih in poštenih predsedniških volitev, ki bodo 19. februarja 2008; na splošno spodbuja vzpostavitev konstruktivnega dialoga med vlado in opozicijo za okrepitev pluralizma kot osrednjega elementa demokracije; poleg tega poziva armenske oblasti, naj raziščejo pritožbe o nasilju in zlorabah v policijskem priporu in kazenskih zavodih ter o korupciji in kršenju pravice do svobodnega izražanja;
C.

ker dokazi po celotni EU kažejo, da veliki supermarketi izrabljajo svojo kupno moč, tako da dobaviteljem (tako s sedežem v in izven EU in) nevzdržno znižujejo cene in jim postavljajo nepravične pogoje,
1.

izraža globoko obžalovanje, ker se stanje demokracije, človekovih pravic in pravne države v Belorusiji ne izboljšuje; ponavljajoče se samovoljne aretacije članov civilne družbe in aktivistov opozicije, zlasti začasni pripor Aleksandra Milinkeviča, in ukinitev neodvisnih medijev so v nasprotju z nedavnimi izjavami beloruske vlade, ki je zagotovila, da si želi izboljšati odnose z Evropsko unijo;
E.

ker so pristaši opozicije v Erevanu 20. februarja 2008 organizirali miren shod, na katerem so protestirali proti rezultatom volitev in zahtevali njihovo ponovitev; ker je 1. marca 2008 zvečer, ko je protest pristašev opozicije trajal že enajst dni, na Trgu svobode v središču Erevana izbruhnilo nasilje ob prihodu policije, ki je skušala razgnati protestnike, ki so tam šotorili, in ker je bila posledica tega nasilja osem mrtvih, od tega en policist, ter ducate ranjenih; ker so bile 1. marca 2008 razglašene izredne razmere, ki omejujejo medijsko svobodo, svobodo združevanja in politične stranke;
6.

je seznanjen, da si agencija na podlagi pripomb, prejetih v postopku razrešnice za leto 2019, še naprej prizadeva povečati učinkovitost sistema za naknadno preverjanje, da bi skrajšala časovni zamik med predložitvijo dokumentacije in preverjanjem statusa vložnika za mala in srednja podjetja; pozdravlja, da so dodatni prihodki od pristojbin za registracijo, ustvarjeni v postopku preverjanja statusa malih in srednjih podjetij (vključeni v prihodke iz registracij in posodobitev uredbe REACH), znašali 1 370 000 EUR (v primerjavi s 700 000 EUR v letu 2019); priznava, da je povečanje mogoče pripisati predvsem učinkoviti kampanji za mala in srednja podjetja, v kateri so bila podjetja pozvana, naj pravilno sama prijavijo svojo velikost, še preden jo bo agencija preverila, s čimer so se izognila upravnim taksam, ki bi jih sicer plačala za nepravilno prijavljeno velikost, in čimer je bila dana prednost podjetjem z največjim finančnim popustom; ugotavlja, da je bilo leta 2020 preverjena velikost 504 podjetij (v primerjavi s 333 leta 2019), agencija pa je poleg dodatnih pristojbin za registracijo ustvarila še 1 050 000 EUR prihodkov od upravnih taks (v primerjavi z 1 010 000 EUR v letu 2019), zaračunanih podjetjem, ki niso bila upravičena do rabatov, ki so jih prejela; pozdravlja, da bo agencija v letu 2021 nadaljevala prizadevanja in je na dobri poti, da bo preverjanje zahtevkov v zvezi z registracijo v letu 2018 zaključila do konca leta 2023;
30.

na podlagi poročila Računskega sodišča ugotavlja, da je skupno podjetje poleg posameznih uporabniških računov ustvarilo tudi skupinske uporabniške račune z virtualnimi identitetami, da bi olajšalo upravljanje svojih lokalnih aplikacij IT (DACC in IDM), in da se je do konca leta 2020 funkcijski skupinski račun, ustvarjen za direktorja skupnega podjetja, uporabljal tudi za potrjevanje in podpisovanje različnih pomembnih dokumentov, kar je v nasprotju s temeljnimi načeli politike skupnega podjetja v zvezi z upravljanjem dostopa do informacijske in komunikacijske tehnologije, ki jasno zahteva, da so uporabniški računi edinstveni in povezani z enim samim uporabnikom, zato to vsem osebam, vključenim v skupinski račun, omogoča izvajanje dejanj, ki so rezervirana izključno za odgovornega odredbodajalca; poziva skupno podjetje, naj v zvezi s tem poroča organu za podelitev razrešnice;
4.

ugotavlja, da agencija uporablja nekatera merila, denimo ključne kazalnike uspešnosti, za ocenjevanje dodane vrednosti, ki jo ustvarjajo njene dejavnosti, druga merila pa za izboljšanje svojega upravljanja proračuna; ugotavlja, da je v letu 2020 spremljala 59 ključnih kazalnikov uspešnosti, med drugim ciljne vrednosti za boljše upravljanje proračuna, kot so stopnja izvrševanja proračuna, večja ali enaka 95 %, stopnja v naslednje leto prenesenih obveznosti, nižja ali enaka 5 %, stopnja izvrševanja projekta pristojbin in taks ter uspešnost zunanjega izvajanja v zvezi s pristojbinami in taksami; ugotavlja tudi, da agencija izvaja ključne programe/projekte, na primer program preobrazbe, katerega glavni cilji so modernizacija načina dela, poenostavitev postopkov in izvajanje digitalnih storitev za zunanje deležnike, s čimer naj bi znižala stroške najmanj za 8 % glede na leto 2019 in do leta 2025 skupno učinkovitost povečala za 20 do 25 %; poziva agencijo, naj poroča o napredku pri uspešnosti;
13.

je seznanjen, da je urad BEREC uvedel ukrepe in da si še naprej prizadeva za preglednost ter preprečevanje in obvladovanje nasprotij interesov; priznava, da so življenjepisi večine članov upravnega odbora objavljeni na njegovem spletnem mestu in da urad napreduje pri praksi zbiranja življenjepisov; je seznanjen, da urad pošilja opomnike posameznim članom in udeležencem, ki še niso predložili svojih dokumentov, in zahteve za dokumente vsem novoimenovanim članom, da bi zbral življenjepise in izjave o interesih vseh članov odbora; je seznanjen, da urad svoje člane opozarja tudi na obveznosti objave življenjepisov in izjav na plenarnih zasedanjih;
F.

ker je sektor prodajnih avtomatov močno prizadela pandemija COVID-19 v Evropi, in sicer zaradi zaprtja mest, kjer so postavljeni avtomati (podjetja in javna mesta, kot so letališča, železniške postaje itd.), ali zaradi nedostopnosti prodajnih avtomatov na odprtih mestih, v regiji Île-de-France pa so podjetja, ki se ukvarjajo s prodajnimi avtomati, zaradi dela na daljavo izgubila 70 % prihodkov od prodaje (september 2020 v primerjavi z enakim obdobjem prejšnjega leta) (4);
A.

ker naj bi s predlogom spremembe proračuna št. 4/2021 posodobili proračunske prihodke, da bi upoštevali Sklep Sveta (EU, Euratom) 2020/2053, ki je začel veljati 1. junija 2021 in se uporablja od 1. januarja 2021, in dopolnjeno napoved za lastna sredstva v proračunu 2021, ki jo je svetovalni odbor za lastna sredstva sprejel 26. maja 2021, ter posodobili druge prihodke, kot so prispevek Združenega kraljestva, globe in podobno;
49.

z obžalovanjem ugotavlja, da je Računsko sodišče prišlo do zaključka, da postopek dodeljevanja finančnih sredstev Keniji ni vključeval specifične ocene ovir za razvoj in razvojnih ciljev te države; je seznanjen z odgovorom Komisije in ESZD, da so se zneski finančnih sredstev določali na podlagi sestavljenih kazalnikov, s katerimi je bilo ocenjenih veliko razsežnosti potreb in uspešnosti Kenije; ugotavlja, da je Računsko sodišče izdalo priporočilo, v katerem je Komisijo in ESZD pozvalo, naj preučita metodo EU za dodeljevanje sredstev med afriške, karibske in pacifiške države, po potrebi pa naj vključita tudi Parlament, Svet in države članice, ter pozdravlja, da sta Komisija in ESZD to priporočilo sprejeli; ugotavlja, da drugega dela priporočila, v katerem je Računsko sodišče Komisijo in ESZD pozvalo, naj uvedeta specifične pogoje, s katerimi bo vzpostavljena jasna povezava med finančnimi dodelitvami in doseganjem smotrnosti države v preteklosti ter zavezanostjo vlade strukturnim reformam, Komisija in ESZD nista sprejeli;
2.

podpira sporazum, dosežen v spravnem postopku med predsedstvom in Odborom za proračun 14. aprila 2021, da se proračun za leto 2021 poveča za 2,4 %, tako da bodo skupni načrtovani odhodki za leto 2022 znašali 2 112 904 198 EUR, da se odhodki v predhodnem načrtu, ki ga je predsedstvo potrdilo 8. marca 2021, zmanjšajo za 18,85 milijona EUR in da se ustrezno zmanjšajo predlagana proračunska sredstva v naslednjih proračunskih vrsticah: 1004 – redni potni stroški: zasedanja, odbori ali njihove delegacije, politične skupine in razno; 1405 01 – izdatki za tolmačenje: zunanje tolmačenje; 2007 01 – gradnja nepremičnin in opremljanje prostorov; 2022 – vzdrževanje, obratovanje in čiščenje stavb; 2024 – poraba energije; 2120 01 – pohištvo: nakup, najem, vzdrževanje in popravila pohištva; 2140 – tehnični material in oprema; 3000 – stroški službenih potovanj in potovanj med tremi kraji dela; 3040 – razni odhodki za interne seje; 3042 – seje, kongresi, konference in delegacije; 3210 09 – odhodki za parlamentarno raziskovalno službo, vključno s knjižnico, zgodovinskim arhivom, enoto za presojo znanstvenih in tehnoloških izbir (STOA) ter Evropskim vozliščem za znanstvene medije: odhodki za Evropsko vozlišče za znanstvene medije; 3243 01 – središča za obiskovalce Evropskega parlamenta: Parlamentarium in Doživi Evropo; 3244 01 – organizacija in sprejem skupin obiskovalcev, program Euroscola in povabila oblikovalcem javnega mnenja iz tretjih držav: stroški sprejema in subvencije za skupine obiskovalcev; 4220 02 – izdatki za parlamentarno pomoč: osebni prejemki in nadomestila akreditiranih pomočnikov – statut poslancev; 4220 04 – izdatki za parlamentarno pomoč: izdatki za službena potovanja med tremi kraji dela in zunanji tečaji za akreditirane pomočnike – statut poslancev;
54.

opozarja, da so se zadeve, ki sta jih leta 2019 preučila Sodišče in Splošno sodišče, nanašale predvsem na konkurenco in državno pomoč ter območje svobode, varnosti in pravice za Sodišče, zadeve, ki jih je preučilo Splošno sodišče, pa na državno pomoč ter intelektualno in industrijsko lastnino; ugotavlja, da so na Splošnem sodišču glavne zadeve med letoma 2018 in 2019 ostale enake, medtem ko so v letu 2018 glavne zadeve, ki jih je preučilo Sodišče, zadevale svobodo gibanja in ustanavljanja, notranji trg ter intelektualno in industrijsko lastnino, poleg zadev, povezanih z območjem svobode, varnosti in pravice;
44.

poudarja, da je odbor v svojih pisnih odgovorih Parlamentu priznal, da je sodelovanje z njim v letu 2019 še naprej temeljilo na dosežkih iz prejšnjih let in pokazalo zadovoljiv napredek na več ravneh, kot so odnosi med komisijami odbora in odbori Parlamenta, novi načini sodelovanja, vključno s prispevki k poročilom o izvajanju in misijam za ugotavljanje dejstev, ter uspešno in učinkovito sodelovanje prek medskupine Parlamenta za podnebne spremembe, biotsko raznovrstnost in trajnostni razvoj; poudarja, da je odbor zahteval nadaljnji razvoj političnega sodelovanja, pri tem pa je treba spoštovati avtonomijo in posebne pristope posameznih parlamentarnih odborov in posameznih komisij odbora; je seznanjen, da se je prek sodelovanja s Parlamentom vzpostavil temelj za trajnosten delovni odnos med odborom in Parlamentom, ter da je odbor dosegel okrepljeno sodelovanje s parlamentarnimi odbori, ter zagotovil sodelovanje pri delu v okviru evropskega semestra, rezervirano mesto na sejah parlamentarnih odborov, uporabo storitev službe Evropskega parlamenta za raziskave, skupne projekte in sinergije na področju prevajanja, odprte poti med stavbami Parlamenta in stavbami odbora in EESO, sporazum o ravni storitve, vključno z zagotavljanjem storitev tolmačenja in tehnično podporo Parlamenta, redno uporabo stavb Parlamenta v Bruslju ter pisarn Parlamenta za stike v državah članicah za prireditve in dejavnosti, okrepljeno sodelovanje na področju informatike, vzajemen dostop do menz, številne mehanizme sodelovanja za zagotovitev skladnega pristopa in vzpostavljanje sinergij na področju informacij in komuniciranja ter po potrebi pravne nasvete pravne službe Parlamenta pri tehničnih ali upravnih zadevah;
30.

na podlagi poročila Računskega sodišča ugotavlja, da je skupna revizijska služba Komisije pristojna za naknadno revizijo plačil za projekte v programu Obzorje 2020, ki jih je izvršilo skupno podjetje, ter da je na podlagi rezultatov naknadnih revizij, ki so bili na voljo konec leta 2019, skupno podjetje poročalo o reprezentativni stopnji napake v višini 1,54 % in stopnji preostale napake v višini 0,91 % za projekte programa Obzorje 2020 (obračuni in končna plačila); na podlagi predloga Komisije o uredbi o programu Obzorje 2020 ugotavlja, da je tveganje napake na letni osnovi od 2 do 5 % ob upoštevanju stroška nadzora, poenostavitve predlaganih ukrepov za zmanjšanje kompleksnosti pravil in tveganja, povezanega s povračilom stroškov raziskovalnega projekta, realističen cilj ter da je končni cilj, da se stopnja preostale napake ob zaključku programov čim bolj približa 2 %, po tem ko je upoštevan finančni vpliv vseh revizij ter popravnih in obnovitvenih ukrepov;